Úradný vestník L 187 , 16/07/2002 S. 0014 - 0020



Nariadenie Komisie (ES) č. 1284/2002 Z 15. JÚLA 2002, ktorým sa ustanovuje obchodná norma pre nelúpané lieskové orechy KOMISIA EURÓPSKYCH SPOLOČENSTIEV, so zreteľom na zmluvu o založení európskeho spoločenstva, so zreteľom na nariadenie Rady (ES) č. 2200/96 z 28. októbra 1996 o spoločnej organizácii trhu s ovocím a zeleninou [1], naposledy zmenené a doplnené nariadením (ES) č. 545/2002 [2], najmä na jeho článok 2 ods. 2, keďže: (1) Lieskové orechy patria medzi výrobky uvedené v prílohe I k nariadeniu (ES) č. 2200/96, pre ktoré sa musia prijať normy. Z tohto dôvodu a v záujme zachovania transparentnosti svetového trhu by sa mala zohľadniť norma pre nelúpané lieskové orechy, ktorú odporúča Pracovná skupina pre normalizáciu výrokov podliehajúcich skaze a rozvoj kvality Európskej hospodárskej komisie Organizácie spojených národov (EHK/OSN). (2) Uplatňovanie týchto noriem by malo viesť k odstráneniu výrobkov neuspokojivej kvality z trhu, uvádzaniu výroby do súladu s požiadavkami spotrebiteľov a uľahčovaniu obchodných vzťahov založených na spravodlivej súťaži a tým pomáhať zlepšovať výnosnosť výroby. Z tohto dôvodu by sa mali uplatňovať vo všetkých fázach obchodu. (3) Opatrenia ustanovené v tomto nariadení sú v súlade so stanoviskom Riadiaceho výboru pre čerstvé ovocie a zeleninu, PRIJALA TOTO NARIADENIE: Článok 1 Obchodná norma pre nelúpané lieskové orechy patriace pod kód KN 08022100 a kód KN ex081350 je ustanovená v prílohe. Táto norma sa uplatňuje vo všetkých fázach obchodu za podmienok ustanovených v nariadení (ES) č. 2200/96. Článok 2 Toto nariadenie nadobúda účinnosť dvadsiatym dňom odo dňa jeho uverejnenia v Úradnom vestníku Európskych spoločenstiev. Bude sa uplatňovať od 1. januára 2003. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 15. júla 2002 Za Komisiu Franz Fischler člen Komisie [1] Ú. v. ES L 297, 21.11.1996, s. 1. [2] Ú. v. ES L 84, 28.3.2002, s. 1. -------------------------------------------------- PRÍLOHA NORMA PRE NELÚPANÉ LIESKOVÉ ORECHY I. DEFINÍCIA PLODINY Táto norma sa vzťahuje na nelúpané lieskové orechy (kultivarov) vypestovaných z Corylus avellana L. a Corylus maxima Mill. a ich hybridov bez zákrovu alebo oplodia, ktoré sa dodávajú spotrebiteľovi, pričom lieskové orechy určené na priemyselné spracovanie sú z jej pôsobnosti vylúčené. II. USTANOVENIA TÝKAJÚCE SA KVALITY Účelom tejto normy je definovať požiadavky na kvalitu nelúpaných lieskových orechov po úprave a balení. A. Minimálne požiadavky [1] i) Vo všetkých triedach s výhradou osobitných ustanovení pre každú triedu a povolených odchýliek musia byť nelúpané lieskové orechy: a) charakteristické znaky škrupiny: - dobre formované, škrupina nie je viditeľne deformovaná, - celé, malé poškodenie povrchu sa nepovažuje za chybu, - zdravé, bez chýb, ktoré pravdepodobne ovplyvňujú prirodzenú trvanlivosť plodu, - bez poškodenia spôsobeného škodcami, - čisté, prakticky bez akýchkoľvek viditeľných cudzích látok, - suché, bez nadmernej povrchovej vlhkosti, - bez priľnutého oplodia (celkove najviac na 5 % povrchu jednotlivej škrupiny môže byť priľnuté oplodie); b) charakteristické znaky jadra - celé, malé poškodenie povrchu sa nepovažuje za chybu, - zdravé, plody, ktoré sú natoľko napadnuté hnilobou alebo poškodené tak, že sú nevhodné na spotrebu, sú vylúčené, - dostatočne vyvinuté, scvrknutý alebo zvraštený plod je vylúčený, - čisté, prakticky bez akýchkoľvek viditeľných cudzích látok, - bez živého alebo mŕtveho hmyzu v akomkoľvek štádiu jeho vývoja, - bez poškodenia spôsobeného škodcami, - bez vlákien plesne viditeľných voľným okom, - bez zatuchnutosti, - bez nadmernej povrchovej vlhkosti, - bez cudzieho pachu a/alebo chuti, - bez škvŕn (vrátane prítomnosti čiernej farby) alebo poškodenia, ktoré ich robí nevhodnými na spotrebu [2]. Nelúpané lieskové orechy sa musia zberať v plnej zrelosti. Lieskové orechy nesmú byť prázdne. Lieskové orechy musia byť v takom stave, ktorý im umožňuje: - znášať prepravu a manipuláciu, - prísť na miesto určenia v uspokojivom stave. ii) Obsah vlhkosti Obsah vlhkosti v nelúpaných lieskových orechoch nesmie prevyšovať 12 % v prípade celého lieskového orecha a 7 % v prípade jadra [3]. B. Zaradenie do tried Nelúpané lieskové orechy sa delia do troch ďalej definovaných tried: i) "Extra" trieda Nelúpané lieskové orechy v tejto triede musia mať výbornú kvalitu. Musia byť charakteristické pre odrodu a/alebo obchodný typ [4]. Musia byť bez chýb s výnimkou veľmi malých povrchových chýb za predpokladu, že tieto chyby neovplyvňujú celkový vzhľad plodov, ich kvalitu, trvanlivosť a obchodnú úpravu v obale. ii) I. trieda Nelúpané lieskové orechy v tejto triede musia mať dobrú kvalitu. Musia byť charakteristické pre odrodu a/alebo obchodný typ [5]. Malé chyby sú povolené za predpokladu, že tieto chyby neovplyvňujú celkový vzhľad plodov, ich kvalitu, trvanlivosť a obchodnú úpravu v obale. iii) II. trieda Do tejto triedy patria nelúpané lieskové orechy, ktoré nespĺňajú podmienky na zaradenie do vyšších tried, ale spĺňajú vyššie stanovené minimálne požiadavky. Chyby sú povolené za predpokladu, že nelúpané lieskové orechy si zachovajä svoje základné charakteristiky, pokiaľ ide o kvalitu, trvanlivosť a obchodnú úpravu. III. USTANOVENIA TÝKAJÚCE SA ZARADENIA PODĽA VEĽKOSTI Zaradenie podľa veľkosti alebo prebierka sä určene maximálnym priečnym priemerom. Vyjadruje sa buď intervalom určeným maximálnou a minimálnou veľkosťou (zaradenie podľa veľkosti), alebo uvedením minimálnej veľkosti, za ktorou nasledujú slová "a viac" alebo maximálnej veľkosti, za ktorou nasledujú slová "a menej" (prebierka). Zaradenie podľa veľkosti je povinné pre plody v "extra" triede a v "I. triede", ale je dobrovoľné pre "II." triedu. Ustanovuje sa toto zaradenie do tried: Zaradenie podľa veľkosti | Prebierka | 22 a viac | 22 mm a viac (alebo a menej) | 20 až 22 mm | 20 mm a viac (alebo a menej) | 18 až 20 mm | 18 mm a viac (alebo a menej) | 16 až 18 mm | 16 mm a viac (alebo a menej) | 14 až 16 mm | 14 mm a viac (alebo a menej) | 12 až 14 mm | | Povolené chyby | Povolené odchýlky | "Extra" trieda | I. trieda | II. trieda | a)Celková povolená odchýlka chýb škrupiny(vypočítaná na základe celkovej hmotnosti so škrupinou) | 3 | 5 | 7 | b)Celková povolená odchýlka chýb jadra(vypočítaná na základe hmotnosti jadier) | 5 | 8 | 12 | z toho plesnivé, hnilé, zatuchnuté alebo poškodené hmyzom (vypočítaná na základe celkovej hmotnosti so škrupinou) | 3 | 5 | 6 | c)Cudzie látky(vypočítaná na základe celkovej hmotnosti so škrupinou) | 0,25 | 0,25 | 0,25 | d)Prázdne orechy(vypočítaná z počtu orechov) | 4 | 6 | 8 | V Extra triede a v I. triede môže maximálne 12 % z počtu alebo hmotnosti nelúpaných lieskových orechov patriť k iným odrodám alebo obchodným typom. Tieto povolené odchýlky sa vzťahujú aj na II. triedu v prípade, že je uvedená odroda alebo obchodný typ. B. Minerálne nečistoty Obsah popola nerozpustného v kyseline nesmie prekročiť 1 g/kg. C. Odchýlky veľkosti Vo všetkých triedach je povolených maximálne 10 % z počtu alebo hmotnosti nelúpaných lieskových orechov, ktoré nezodpovedajú uvedenej veľkosti, za predpokladu, že: - tieto orechy zodpovedajú veľkostiam bezprostredne susediacim zhora a zdola, ak je veľkosť označená intervalom určeným minimálnym priemerom a maximálnym priemerom (zaradenie podľa veľkosti), - tieto orechy zodpovedajú veľkosti bezprostredne susediacej zdola, ak je veľkosť vyznačená údajom o minimálnom priemere, za ktorým nasledujú slová "a viac" alebo "a +" alebo "+" (prebierka), - tieto orechy zodpovedajú veľkosti bezprostredne susediacej zhora, ak je veľkosť vyznačená údajom o maximálnom priemere, za ktorým nasledujú slová "a menej" alebo "a -" (prebierka). V. USTANOVENIA TÝKAJÚCE SA OBCHODNEJ ÚPRAVY A. Vyrovnanosť Obsah každého obalu musí byť vyrovnaný a obal musí obsahovať len nelúpané lieskové orechy toho istého pôvodu, kvality, odrody alebo obchodného typu a veľkosti (ak sú orechy zaradené podľa veľkosti). Viditeľná časť obsahu obalu musí byť reprezentatívna pre celý obsah. B. Balenie Nelúpané lieskové orechy musia byť zabalené takým spôsobom, ktorý ich náležite chráni. Materiály používané vnútri obalu musia byť nové, čisté a z takej látky, ktorá zabráni vzniku akéhokoľvek vonkajšieho alebo vnútorného poškodenia plodov. Používanie materiálov, najmä papiera alebo nálepiek, na ktorých sú uvedené obchodné špecifikácie, je povolené za predpokladu, že tlač sa vyhotovuje netoxickou tlačiarenskou farbou alebo štítky sa lepia netoxickým lepidlom. V obaloch sa nesmú nachádzať žiadne cudzie látky. C. Obchodná úprava Jadrá lieskových orechov musia byť balené v sáčkoch alebo pevných nádobách. VI. USTANOVENIA TÝKAJÚCE SA OZNAČOVANIA Na každom obale musia byť uvedené tieto konkrétne údaje písmom zoskupeným na tej istej strane, čitateľne a nezmazateľne vyznačeným a viditeľným zvonka. A. Identifikácia Baliareň a/alebo distribútor: názov a adresa alebo úradne vydané alebo uznané kódové označenie. Ak sa však používa kódové označenie, musí byť v jeho tesnej blízkosti vyznačený pojem "Baliareň a/alebo distribútor" (alebo rovnocenná skratka). B. Druh plodiny - "nelúpané lieskové orechy", ak obsah nie je viditeľný zvonku, - názov odrody alebo obchodný typ pre triedy "Extra" a "I" (pre II. triedu je to dobrovoľný údaj). C. Pôvod plodiny Krajina pôvodu a dobrovoľne aj pestovateľská oblasť alebo národné, regionálne alebo miestne označenie. D. Obchodné špecifikácie - trieda, - veľkosť vyjadrená: - minimálnym a maximálnym priemerom podľa veľkosti alebo - minimálnym priemerom, za ktorým nasledujú slová "a viac" alebo "a +" alebo "+", alebo maximálnym priemerom, za ktorým nasledujú slová "a menej" alebo "a -" (prebierka), - názov veľkosti (dobrovoľne), - "Spotrebovať do", za ktorým nasleduje dátum (dobrovoľne), - čistá hmotnosť, - rok zberu (dobrovoľne). E. Úradná kontrolná pečiatka (dobrovoľne) [1] Definícia chýb je uvedená v dodatku II k tomuto dokumentu. [2] Prítomnosť lieskových orechov s hnedým alebo tmavohnedým jadrom, obvykle sprevádzaným miernym oddelením puzdier, čím sa nemení vôňa alebo chuť lieskových orechov, sa nepovažuje za chybu. [3] Obsah vlhkosti sa stanovuje jednou z metód uvedených v dodatku I k tejto prílohe. [4] Obchodný typ: lieskové orechy v každom obale sú podobného celkového typu a vzhľadu a/alebo patria k zmesi odrôd úradne definovaných v producentskej krajine. [5] Obchodný typ: lieskové orechy v každom obale sú podobného celkového typu a vzhľadu a/alebo patria k zmesi odrôd úradne definovaných v producentskej krajine. --------------------------------------------------